Chris Hemsworth

}}

Chris Hemsworth (lahir 11 Ogos 1983) ialah seorang pelakon Australia. Beliau dikenali dengan peranannya sebagai Kim Hyde dalam siri TV Australia, Home and Away (2004) dan sebagai Thor dalam filem-filem Marvel Cinematic Universe, Thor (2011), The Avengers (2012), Thor: The Dark World (2013) dan Avengers: Age of Ultron (2015). Beliau juga muncul dalam Star Trek (2009), A Perfect Getaway (2009), The Cabin in the Woods (2012), Snow White and the Huntsman (2012), Red Dawn (2012) dan Rush (2013).

 Awal hidup 
Hemsworth dilahirkan di Melbourne, kepada Leonie dan Craig Hemsworth. Beliau dibesarkan di Melbourne dan Bulman, Wilayah Utara. Beliau menghadiri sekolah tinggi di Kolej Heathmont sebelum keluarganya sekali lagi berpindah ke Wilayah Utara dan kemudiannya berpindah ke Pulau Phillip. Abangnya, Luke dan adiknya, Liam juga seorang pelakon.

 Kerjaya lakonan 

 2002–10 
Pada tahun 2002, Hemsworth membintangi dua episod siri televisyen fantasi, Guinevere Jones sebagai Raja Arthur. Beliau juga membuat penampilan dalam Neighbours dan satu episod Marshall Law.

Pada tahun 2004, Hemsworth menjalani uji bakat untuk Home and Away untuk watak Robbie Hunter tetapi tidak mendapat watak itu. Beliau dipanggil semula untuk watak Kim Hyde dan berpindah ke Sydney untuk menyertai barisan pelakon, muncul dalam 171 episod siri itu. Beliau meninggalkan barisan pelakon Home and Away pada 3 Julai 2007.

Hemsworth merupakan peserta musim kelima Dancing with the Stars Australia, berpasangan dengan penari profesional, Abbey Ross. Musim ini ditayangkan buat pertama kali pada 26 September 2006 dan selepas enam minggu, Hemsworth tersingkir (7 November 2006).

Pada tahun 2009, Hemsworth melakonkan watak George Kirk, dalam babak pembukaan filem J. J. Abrams, Star Trek. Beliau melakonkan watak Kale dalam filem thriller, A Perfect Getaway pada tahun yang sama. Beliau melakonkan watak Sam dalam filem 2010, Ca$h, yang merupakan filem pertamanya apabila beliau tiba di Amerika Syarikat.

 2011–sekarang 
Beliau dikenali dengan peranannya sebagai superhero Marvel Comics, Thor dalam filem 2011, Thor. Hemsworth menyambung wataknya dalam filem 2012, The Avengers.

Beliau membintangi filem seram, The Cabin in the Woods yang dirakam tidak lama selepas tayangan Star Trek tetapi tidak ditayangkan sehingga tahun 2012. Ia membawa Hemsworth menjalani uji bakat untuk watak Thor atas desakan Joss Whedon. Juga pada tahun itu, Hemsworth membintangi bersama Kristen Stewart dalam Snow White and the Huntsman sebagai Huntsman. Beliau juga melakonkan watak Jed Eckert dalam filem 2012, Red Dawn. Hemsworth received the part of Thor two days after being hired for Red Dawn.

Pada tahun 2013, Hemsworth membintangi Rush bersama Daniel Brühl dan menyambung wataknya sebagai Thor dalam Thor: The Dark World. Pada tahun 2015, Hemsworth membintangi Blackhat bersama Viola Davis dan menyambung wataknya sebagai Thor untuk kali keempat dalam Avengers: Age of Ultron. Hemsworth kembali ke set Home and Away pada bulan November 2014 untuk menjalani penggambaran babak sebagai seorang pelakon tambahan dan bukannya sebagai karakter Kim Hyde. Beliau muncul dalam episod yang disiarkan pada 19 Mei 2015. Juga pada tahun 2015, beliau membintangi filem komedi, Vacation. Filem terakhirnya pada tahun 2015 adalah In the Heart of the Sea, berdasarkan buku dengan tajuk yang sama oleh Nathaniel Philbrick. Hemsworth melakonkan watak Owen Chase.

Hemsworth dijadual untuk menyambung wataknya sebagai Thor dalam Thor: Ragnarok, dijadual ditayangkan pada tahun 2017, Avengers: Infinity War (2018) dan Endgame (2019).

 Kehidupan peribadi 
Hemsworth mula mempunyai hubungan dengan pelakon Sepanyol, Elsa Pataky pada awal tahun 2010 dan mereka berkahwin pada bulan Disember 2010. Mereka mempunyai tiga orang anak: anak perempuan, India Rose (l. Mei 2012) dan anak kembar, Tristan dan Sasha (l. Mac 2014). Pada tahun 2015, beliau dan keluarganya berpindah dari Los Angeles ke Byron Bay di negara asalnya, Australia.

 Filemografi 
+ Filem Tahun Tajuk PerananNota 2009 Star Trek George Kirk  2009  Kale 2010 Ca$h Sam Phelan 2010 Ollie Klublershturf vs the Nazis Chad Filem pendek 2011 Thor Thor 2012 The Cabin in the Woods Curt Vaughan 2012 The Avengers Thor 2012 Snow White and the Huntsman The Huntsman 2012 Red Dawn Jed Eckert  2013 Star Trek Into Darkness George Kirk Suara sahaja 2013 Rush  James Hunt  2013 Thor: The Dark World Thor 2015 Blackhat Nicholas Hathaway 2015 Avengers: Age of Ultron Thor  2015 Vacation Stone Crandall 2015 In the Heart of the Sea Owen Chase 2016 The Huntsman: Winter's War The Huntsman  2016 Ghostbusters Kevin Beckman   2016 Doctor Strange Thor 2017 Thor: Ragnarok Thor 2018 12 Storng Captain Mitch Nelson 2018 Avengers: Infinity War Thor 2018 Bad Times at the EL Royale Billy Lee 2019 Avengers: Endgame Thor 2019 Men in Black: International Agen H 2020 Extraction Tyler Rake Juga sebagai penerbit  2022 Interceptor TV Jurujual  Penampilan kameo dan penerbit eksekutif 2022 Spiderhead Steve Abnesti Sebagai penerbit  2022 Thor: Love and Thunder Thor Sebagai penerbit eksekutif  2023 Extraction 2 Tyler Rake Sebagai penerbit  2024 Furiosa Immortan Joe 

+ Televisyen Tahun Tajuk PerananNota 2002 Guinevere Jones Raja Arthur 2 episod 2002 Neighbours Jamie Kane Episod 4,069 2002 Marshall Law The Kid Episod: "Domestic Bliss" 2003  The New Vet Episod: "Tenderfoot" 2004 Fergus McPhail Craig Episod: "In a Jam" 2004–07 Home and Away Kim Hyde 185 episod 2006 Dancing with the Stars Dirinya sendiri/Peserta Tempat ke-5 2015 Saturday Night Live Hos Episod: "Chris Hemsworth/Zac Brown Band" 2015 Saturday Night Live Hos Episod: "Chris Hemsworth/Chance The Rapper" 2021 Whaf If Thor (suara) 2 episod 

+ Permainan video  Tahun Tajuk Peranan suara Nota 2011 Thor: God of Thunder Thor

 Rujukan 

 Pautan luar 




Kategori:Kelahiran 1983
Kategori:Pelakon lelaki Australia
Kategori:Pelakon filem Australia
Kategori:Pelakon televisyen Australia
Kategori:Orang hidup